L'Ajuntament de Llíria habilita el Multiusos per a recollir material solidari per al poble d'Ucraïna
04 de març de 2022

A partir del pròxim dilluns 7 de març, la ciutadania que desitge col•laborar, podrà portar material solidari al Centre Multiusos per a atendre les necessitats bàsiques i urgents del poble ucraïnés. L'Ajuntament de Llíria ha habilitat este punt de recollida per a coordinar des del municipi l'ajuda humanitària, amb la col•laboració de la Federació Valenciana de Municipis i Províncies (FVMP) i la Generalitat.

El material i aliments no peribles es podran entregar, a l'edifici municipal, en horari de 8.00 a 21.00 hores. L'Ajuntament de Llíria també anima a les associacions i entitats locals al fet que duguen a terme accions de recollida entre els seus membres, perquè posteriorment siguen entregades en el punt centralitzat del Multiusos.

La FVMP i la Generalitat estan articulant, junt amb el Consolat d'Ucraïna, la infraestructura i els canals logístics necessaris per a garantir l'adequada recollida i entrega de les donacions efectuades per la ciutadania.

L'Ajuntament fa una crida a la solidaritat als veïns i veïnes Llíria perquè col·laboren en esta iniciativa i així oferir tot el nostre suport al poble d'Ucraïna en este drama humanitari que estan vivint.

Consulta en el document adjunt el llistat complet de necessitats.